**** **Obec Glabušovce, Glabušovce č. 24, 991 22 p. Bušince**

Telefón e-mail IČO

047/4871180 glabusovce@gmail.com 00650307

**Zápisnica**

z riadneho zasadnutia obecného zastupiteľstva / OZ / konaného dňa 12.12.2022 so začiatkom od 17:00 hod. s nasledovným programom :

1. Zahájenie – určenie overovateľov zápisnice, zapisovateľky

2. Program zasadnutia - schválenie

3. Správa od posledného zasadnutia , kontrola uznesení

4. VZN č.4/2022 o všetkých miestnych daniach a miestnom poplatku za komunálne

odpady a drobné stavebné odpady

5. Smernica o poplatkoch obce

6. Rozpočtové opatrenie č.4/2022

7. Rozpočet obce Glabušovce na roky 2023,2024,2025

8. Program starostlivosti o lesy 2022 – 2031, povolenie Životného prostredia na výrub

stromov rastúcich mimo lesa

9. Rôzne - diskusia

10. Uznesenia zo zasadnutia

11. Záver

**K bodu č. 1:**  Zasadnutie zvolal a viedol starosta obce p. Štefan Chudý. Starosta privítal poslancov a skonštatoval, že obecné zastupiteľstvo je uznášania schopné. /priložená prezenčná listina/

Prítomní : Bc. Monika Bercsényiová , Marcel Krasnica, Milan Molnár, Jozef Vámoš,

Neprítomní: Peter Kömüveš, Zdenka Chrapková HK-pracovné povinnosti

Za overovateľov zápisnice boli starostom určení p. Bc. Monika Bercsényiová a p. Milan Molnár

Zápisovateľka p. Elena Záchenská, pracovníčka obecného úradu.

Materiály boli pripravené zamestnankyňou obecného úradu.

**K bodu č.2** : Bol prečítaní program zasadnutia.

* Obecné zastupiteľstvo **schvaľuje** program zasadnutia bez pripomienok

Prítomní – 4 ZA hlasovali – 4 PROTI hlasovali – 0 Zdržal sa – 0

**K bodu č.3 :** Boli prečítané uznesenia z posledného zasadnutia – prehodnotenie.

Starosta obce vo svojej správe spomenul, kolaudáciu kultúrneho domu, zasadnutie poriadkovej komisie a projekt združobných obcí.

* Obecné zastupiteľstvo **berie na vedomie**  kontrolu plnenia uznesení a správu starostu obce

Prítomní – 4

**K bodu č. 4 :** V tomto bode zasadnutia starosta obce predložil poslancom návrh VZN č.4/2022 o všetkých miestnych daniach a miestnom poplatku za komunálne odpady a drobné stavebné odpady. Po oznámení spoločnosti Márius Pedersen o navyšovaní cien za znehodnotenie odpadov kde OZ prerokovalo a zhodlo na následnom:

A/ navýšenie sadzby daní :

-za stavby na bývanie z 0,05 € na 0,15 €

-za stavby na poľnohospod.účely z 0,23€ na 0,25€

-za stavby rekreačné z 0,30 na 0,50

B/ navýšenie sadzby za vývoz a likvidáciu komunálneho odpadu, nakoľko obec tento rok doplácala vyše 700 eur, zvyšuje poplatok z 15,- € na 20,- € na osobu./110 l aj 240 l nádoby/

Taktiež sa znižuje počet lístkov na jedného obyvateľa zo 6ks/osoba na 5ks/osoba

Kúpa individuálneho lístka: 110 l nádoba-4 €, 240 l nádoba – 6,70 €

* Obecné zastupiteľstvo **schvaľuje** VZN č.4/2022 o všetkých miestnych daniach a miestnom poplatku za komunálne odpady a drobné stavebné odpady

Prítomní - 4 ZA hlasovali – 4 PROTI hlasovali – 0 Zdržal sa – 0

**K bodu č. 5:**  V nasledujúcom bode predložil starosta, poslancom Smernicu o poplatkoch obce kde navrhol zvýšiť poplatky:

-prenájom nehnuteľného majetku-kultúrny dom :

pre obyvateľov obce 35,- € deň +prevádzkové náklady / elektrina, kúrenie-spotreba palivového dreva/ resp. 2,50 €/hod. + prevádzkové náklady / elektrika , kúrenie/

pre ostatných 84,-€ deň + prevádzkové náklady / elektrika, kúrenie/ alebo 4 €/hod. + prevádzkové náklady

- použitie obecného traktora oproti doterajším 15,- €/hod. na 20,- €/hod, nakoľko doterajšia suma nepokryla náklady na prevádzku traktora.

Obecné zastupiteľstvo **schvaľuje** smernicu obce o poplatkoch

Prítomní - 4 ZA hlasovali – 4 PROTI hlasovali – 0 Zdržal sa – 0

**K bodu č. 6 :** V ďalšom bode starosta obce predložil rozpočtové opatrenie č.4/2022 ,ktoré sa týka vyrovnania jednotlivých položiek v rozpočte ako na strane príjmov tak aj na strane výdavkov / rozpočtové opatrenie č.4/2022 priložené k zápisnici /

Obecné zastupiteľstvo **schvaľuje** rozpočtové opatrenie č.4/2022

Prítomní - 4 ZA hlasovali – 4 PROTI hlasovali – 0 Zdržal sa – 0

**K bodu č.7:**

V tejto časti zasadnutia sa prerokovával návrh rozpočtu obce na roky 2023-2024-2025 . Bolo prečítané stanovisko hlavnej kontrolórky obce k návrhu rozpočtu obce Glabušovce/ Dokumenty priložené k zápisnici /.

A/ Obecné zastupiteľstvo **berie na vedomie** stanovisko hlavnej kontrolórky k návrh rozpočtu obce na roky 20123-2024-2025

Prítomní - 4

B/ Obecné zastupiteľstvo **schvaľuje**  rozpočet obce na rok 2023, kde nebude uplatňovať programový rozpočet

Prítomní - 4 ZA hlasovali – 54 PROTI hlasovali – 0 Zdržal sa – 0

C/ Obecné zastupiteľstvo **berie na vedomie** návrh rozpočtu na roky 2024 a 2025

Prítomní - 4

D/ Obecné zastupiteľstvo **schvaľuje** presúvanie medzi položkami v rozpočte bez predkladania rozpočtového opatrenia v sume do 500,- eur vrátane

Prítomní - 4 ZA hlasovali – 54 PROTI hlasovali – 0 Zdržal sa – 0

**K bodu č.8:** V ďalšej časti zasadnutia starosta obce predložil nový Program starostlivosti o lesy na roky 2022 – 2031, a povolenie zo Životného prostredia na výrub stromov rastúcich mimo lesa.

Obecné zastupiteľstvo sa oboznámilo s nový programom starostlivosti o lesy a zhodlo, že po konzultácií s OLH a obhliadke porastov činnosť lesoch ako aj poplatky budú predmetom ďalších zasadnutí OZ.

Čo sa týka výrubu náletových drevín na základe povolenia životného prostredia na parcele EKN 206/511 ( CKN 159/10 a 588/20 ) sa zhodlo na ponúknutie pre obyvateľom obce formou samovýroby s následným čistením. Poplatok pre drevnú hmotu za jeden priestorový meter nad priemerom 7 cm určilo 5,- eur

A/ Obecné zastupiteľstvo sa **oboznámilo** s novým Programom starostlivosti o lesy

Prítomný – 4

B/ Obecné zastupiteľstvo **určilo** poplatok 5,- eur za jeden priestorový meter nad priemerom

7 cm

Prítomný – 4

**K bodu č. 9:** V bode rôzne starosta obce na základe správy o kontrole ŽoP prostredníctvom MAS IKN o schválení výšky preplatenia projektu Nákup 9 miestneho vozidla na spoločnú dopravu pre obec Glabušovce v zmysle zmluvy v plnej výške 26154,26 eur, ktorá bola splatená táto výške z úveru. Na spoluúčasť vo výške 1376,54 eur bude použité z rezervného fondu.

Obecné zastupiteľstvo **schvaľuje** použitie rezervného fondu na splatenie spoluúčasti

Prítomní - 4 ZA hlasovali – 54 PROTI hlasovali – 0 Zdržal sa – 0

**K bodu č. 10: V** nasledujúcom bode zasadnutia zapisovateľka prečítala uznesenia zo zasadnutia obecného zastupiteľstva.

Hlasovania v jednotlivých bodoch boli verejné.

**K bodu č. 11:** Na záver zasadnutia starosta poďakoval prítomným za účasť a prístup k jednotlivým bodom zasadnutia, poprial všetkým Veselé Vianoce a Šťastlivý Nový roka ukončil zasadnutie.

Zapisovateľka: Elena Záchenská

Overovatelia :

............................................. ..............................................

Bc. Monika Bercsényiová Milan Molnár

**U Z N E S E N I A**

Z riadneho zasadnutia obecného zastupiteľstva v Glabušovciach zo dňa 12.12.2022

Hlasovania v jednotlivých bodoch boli verejné.

**Uznesenie č. 59 / 2022** k bodu č.2 Program zasadnutia

* Obecné zastupiteľstvo **schvaľuje** program zasadnutia bez pripomienok

Prítomní - 4 ZA hlasovali – 4 PROTI hlasovali – 0 Zdržal sa – 0

**Uznesenie č. 60 / 2022** k bodu č.3 Správa od posledného zasadnutia, kontrola uznesení

* Obecné zastupiteľstvo **berie na vedomie**  kontrolu plnenia uznesení a správu starostu obce

Prítomní – 4

**Uznesenie č. 61 / 2022** k bodu č.4 VZN č.4/2022 o všetkých miestnych daniach a miestnom poplatku za komunálne odpady a drobné stavebné odpady

* Obecné zastupiteľstvo **schvaľuje** VZN č.4/2022 o všetkých miestnych daniach a miestnom poplatku za komunálne odpady a drobné stavebné odpady

**Uznesenie č. 62 / 2022** k bodu č.5Smernica o poplatkoch obce

* Obecné zastupiteľstvo **schvaľuje** smernicu obce o poplatkoch

**Uznesenie č. 63 / 2022** k bodu č.6Rozpočtové opatrenie č.4/2022

* Obecné zastupiteľstvo **schvaľuje** rozpočtové opatrenie č.4/2022

**Uznesenie č. 64 / 2022** k bodu č.7Rozpočet obce Glabušovce na roky 2023,2024,2025

A/ Obecné zastupiteľstvo **berie na vedomie** stanovisko hlavnej kontrolórky k návrh rozpočtu obce na roky 20123-2024-2025

B/ Obecné zastupiteľstvo **schvaľuje**  rozpočet obce na rok 2023, kde nebude uplatňovať programový rozpočet

C/ Obecné zastupiteľstvo **berie na vedomie** návrh rozpočtu na roky 2024 a 2025

D/ Obecné zastupiteľstvo **schvaľuje** presúvanie medzi položkami v rozpočte bez predkladania rozpočtového opatrenia v sume do 500,- eur vrátane

**Uznesenie č. 65 / 2022** k bodu č.8Program starostlivosti o lesy 2022 – 2031, povolenie Životného prostredia na výrub stromov rastúcich mimo lesa

A/ Obecné zastupiteľstvo sa **oboznámilo** s novým Programom starostlivosti o lesy

B/ Obecné zastupiteľstvo **určilo** poplatok 5,- eur za jeden priestorový meter nad priemerom

7 cm

**Uznesenie č. 66 / 2022** k bodu č.9Rôzne – diskusia

* Obecné zastupiteľstvo **schvaľuje** použitie rezervného fondu na splatenie spoluúčasti

Štefan Chudý

starosta obce